Vekkelsen på Vigeland

**Vekkelsen på Vigeland** var en kristen vekkelsesbølge som fant sted i perioden november 2022 til august 2023 på Vigeland i Lindesnes kommune. Den startet som et enkelt møte på Vigeland Bedehus, men vokste raskt i omfang med til sammen 27 møter over ni helger, og samlet om lag 18 000 besøkende. Vekkelsen fikk nasjonal oppmerksomhet i kristen presse og medførte både økt lokal kirkelig aktivitet og ulike sosiale initiativ i ettertid.

## Bakgrunn
Arthur Robertsen fra Mandal opplevde i 2022 i Søgne at han fikk et budskap fra Gud om «hvor har det blitt av gnisten?».
Robertsen ble spurt om han kunne tale og synge på et ordinært søndagsmøte på Vigeland Bedehus den 13. november 2022.  Han delte dette budskapet den søndagen.

## De første møtene
På det første møtet den 13. november 2022 kom det rundt 50 stykker. Dette var langt flere oppmøtte enn det pleide å være på et vanlig søndagsmøte. 
Etter det første møtet ble det bestemt at Robertsen skulle holde en ny møtehelg fra 10.– 12. februar, med sang og vitnemøte på lørdagen. På disse møtene var det totalt 370 besøkende.
På evalueringsmøtet etter den første møtehelgen blir det bestemt å ha en ny møtehelg den 10.– 12. mars, med flere parkeringsvakter i sving. Her kom det like mange som på den første møtehelgen.

## Vekst og medieoppmerksomhet
Under den tredje møtehelgen 17.– 19. mars deltar det totalt 610 mennesker,
Det blir invitert til ny evangelisk helg på bedehuset fra 31. mars – 2. april. På disse møtene kom det totalt 710 mennesker.
Den femte møtehelgen går av stabelen fra 14.– 16. april. Møtelokalet ble to tredeler fult allerede en time før møtestart klokken 19.00. Dette er første gang media er tilstede og siden lokalets kapasitet sprenges, ble det lagt opp intern videooverføring til kafeen på Bedehuset.

## Større lokaler
Som følge av den store oppslutningen rundt møtene, besluttet styret i Bedehuset å spørre om de kunne låne lokalet til nabomenigheten, Betaina Vigeland. Bedehuset får ja som svar og møtene fra og med lørdagen blir flyttet til nabolokalet.
Etter den femte møtehelgen uttalte Normisjon sentralt seg for første gang om vekkelsen.

Helgen 20.-30. april ble oppslutningen doblet og totalt 2300 deltok på møtene den helgen.

## Flytting til Lindesneshallen

Den 19.-21. mai blir møtene flyttet igjen til et enda større lokale, i den lokale idrettshallen, Lindesneshallen. Denne helgen ble hallen fylt opp med 1400 møtedeltagere på kveldene. Det ble denne helgen lansert et motto for møtene, «Tro på, stole på, gønne på».
Under sankthans-helgen ble det igjen arrangert tre nye møter.  Det kom 1200 på fredagen, 1400 på lørdagen og 1800 mennesker på søndagen.
Det kom flere tilreisende fra andre land, blant annet Irland. 

## Slutten
Helgen 11.-13. august ble den siste møtehelgen arrangert.
Under bønnemøte kjente Robertsen på om dette kunne være det siste av møtene. Dette ble en bekreftelse for han da Geir Norum, styremedlem i Vigeland bedehus, sa fra plattformen samme kveld at det møtet kunne være det siste.
Den 3. september 2023 ble det offentliggjort at det ikke blir arrangert flere store møter, og at vekkelsen fortsetter der du er.

## Ettervirkninger
Totalt ble det gikk  kroner til ulike formål fra overskudd som ble samlet inn gjennom kollekten i møtene. Antall besøkende på Vigeland Bedehus økte fra 15-30 personer til minst 70, og ofte nærmere 100 deltakere. I løpet av møtehelgene fra februar til august ble minst 50 mennesker frelst.
Svein-Kåre Dahl opplevde et kall under vekkelsen og som en konsekvens av dette så han opp jobben, og startet opp organisasjonen «Sett og hørt» for å kunne reise rundt som forkynner.
Evangeliesenteret på Østerbo fikk hjelp under høstferien 2023 av totalt 28 personer fra Vigeland til å fikse taket på senteret. Dette sparte senteret for totalt én million kroner.
Det ble skrevet en bok om vekkelsen av Tor-Bjørn Nordgaard, utgitt på Hermon forlag i 2024.
I 2023 ble noen sangene spilt inn av «Vigelandsteamet». Disse ble utgitt på starten av 2024.
Sju lokale ildsjeler reiste høsten 2024 til Nepal for å gjøre vedlikeholdsarbeid på et sykehus.
Fellesmøtene i Kristiansand gikk bort fra hovedtaler, og satset heller på vitnesbyrd under fellesmøtene 2025, etter inspirasjon fra vekkelsen på Vigeland.

## Referanser


## Litteratur
* 

## Eksterne lenker
*  Sambåndet: Vigeland Bedehus
*  En vekkelse er på gang – program om vekkelsen på Ekko 
*  Vekkelsen i Vigeland – på Ukeslutt
*  Verdipraten – intervju med Arthur Robertsen på Verdinytt
* Robertsen samtale under Fellesmøtene i Kristiansand